Baby Face (sang fra 1926)

«Baby Face» er en amerikansk sang med melodi av Harry Akst og tekst av Benny Davis. Den ble publisert i 1926.

«Baby Face» har blitt spilt inn av mange plateartister på den tiden og siden dengang, deriblant Al Jolson og The Revelers.

The Revelers (under navnet The Merrymakers) spilte inn sin versjon 23. juli 1926 (Brunswick 3289).Brunswick Records 3000 to 3499 Recorded 1925–1927

Den ble fremført av Larry Parks (dubbet av Al Jolson) i spillefilmen Hele verdens sanger (Jolson Sings Again) (1949).Jolson Sings Again – Soundtracks hos Internet Movie Database

Som «Jazz Age»-sang ble «Baby Face» fremført av Julie Andrews i filmmusikalen Thoroughly Modern Millie (1967).Thoroughly Modern Millie – Soundtracks hos Internet Movie Database

 Norske versjoner 
Ove Thue har skrevet en norsk tekst. Den norske tittelen er «Engleblikk». Brødrene Thue D. E. har spilt inn sangen som nummer to i en medley sammen med «Det var tider det» («Those Were the Days»). Den ble utgitt på LP-platen Gammalpop 1  (Tambourine TAM 1000) i 1974. Produsent var Trygve Thue. Se plateetiketten 

Gunnar Jørstad har også skrevet en norsk tekst. Den norske tittelen er «Baby sveis». Cathy Ryen og Lars Børke har spilt inn sangen. Den ble utgitt på LP-platen Vind fra vest (Studio B) BLP 3002 fra 1982. Produsent var Lars Børke.

 Referanser 

Kategori:Sanger fra USA
Kategori:Sanger fra 1926